Suchinthana/ta-wikipedia huggingface dataset:
மனு ஜோசப்

மனு ஜோசப் (Manu Joseph) (பிறப்பு 22 ஜூலை 1974)  ஒரு இந்திய ஊடகவியலாளர் மற்றும் எழுத்தாளர் ஆவர். இவர் ஓபன் இதழின் முன்னாள் ஆசிரியரக இருந்தார்.

வாழ்க்கை மற்றும் தொழில் 
மனு கேரளாவின் கோட்டயத்தில் பிறந்து, சென்னையில் வளர்ந்தார் . சென்னை லயோலா கல்லூரியின் பட்டதாரியான இவர், சென்னை கிறிஸ்டியன் கல்லூரியில் படிப்பை பாதியில் நிறுத்திவிட்டு, சொசைட்டி இதழில் எழுத்தாளராக ஆனார். இவர் ஓபன் இதழின் முன்னாள் ஆசிரியராக இருந்தார்.மேலும், தி நியூயார்க் டைம்சு, தி ஹிந்துஸ்தான் டைம்சு ஆகிய இதழ்களுக்கு கட்டுரையாளராக இருந்தார். 2007 இல், அவர் செவனிங் அறிஞராக இருந்தார். இவர்  தற்போது டெல்லியில் வசித்து வருகிறார். இவரது  முதல் புதினமான  சீரியஸ் மென் (2010)  தி இந்து இலக்கிய பரிசு மற்றும் பென் /ஓபன் புக்  விருதை வென்றது . இப்புதினத்தை அடிப்டையாகக் கொண்டு, இயக்குநர்  சுதிர் மிஸ்ரா ஒரு திரைப்படத்தை வெளியிட்டார். அக்டோபர் 2020இல், இத்திரைப்படம் அதே பெயரில் அமேசான் பிரைமில் வெளியிடப்பட்டது.

இவரது இரண்டாவது புதினம், தி இலிசிட் ஹேப்பினஸ் ஆஃப் அதர் பீப்பிள், செப்டம்பர் 2012  இல் வெளியிடப்பட்டது. இவரது மூன்றாவது புதினம், மிஸ் லைலா: ஆர்ம்ட் அண்ட் டேன்ஜர்அஸ் செப்டெம்பர் 2017இல் வெளியிடப்பட்டது. மேலும், லவ் கிச்சடி (2009) திரைப்படத்திற்கும் மனு  திரைக்கதை எழுதியுள்ளார்.

ஜனவரி 2014 இல், மனு ஓபன் இதழின் ஆசிரியர் பதவியை ராஜினாமா செய்தார்.

மனு, 17 டிசம்பர் 2021 அன்று நெட்ப்ளிஸில் வெளியிடப்பட்ட இந்திய ஆங்கில மொழி நகைச்சுவை வலைத் தொடரான 'டிகப்பில்ட்' இன்  எழுத்தாளர் ஆவார்.

புதினங்கள் 

 சீரியஸ் மென் (2010)
 தி இலிசிட் ஹேப்பினஸ் ஆஃப் அதர் பீப்பிள் (2012)
 மிஸ் லைலா: ஆர்ம்ட் அண்ட் டேன்ஜர்அஸ் (2017)

திரைப்படங்கள் மற்றும் தொடர்கள் 

 லவ் கிச்சடி
 சீரியஸ் மென்
 டீக்கபில்டு

இணைப்புகள் 

Articles with hCards
வாழும் நபர்கள்
1974 பிறப்புகள்
ஊடகத் துறையினர்
மணலி ஆறு

மணலி ஆறு (Manali River) என்பது தென்னிந்தியாவில் கேரளாவின் திருச்சூர் மாவட்டத்தில் உள்ள கருவண்ணூர் ஆற்றின் முக்கிய துணை ஆறாகும். மணலி ஆறு குருமாலி ஆற்றுடன் ஒன்றுசேர்ந்து கருவண்ணூர் ஆறாக ஆராட்டுப்புழாவில் உருவாகிறது. மணலி ஆற்றில் பீச்சி அணை கட்டப்பட்டுள்ளது.

மேற்கோள்கள் 

திருச்சூர் மாவட்ட ஆறுகள்
குதிரைப்புழா

குதிரைப்புழா (Kuthirappuzha) என்ற று இந்தியாவின் கேரள மாநிலத்தில் ஓடும் சாலியாரின் துணை ஆறாகும் . இந்த ஆறு நிலம்பூருக்கு அருகே வடபுரத்தில் (கேரள மாநில மர தொழிற்சாலைகளுக்குப் பின்னால்) சாலியாறுடன் இணைகிறது. குதிரைப்புழா ஆறு தமிழ்நாட்டின் நீலகிரி மாவட்டத்தில் மேல் பவானி நீர்த்தேக்கத்தின் தென்மேற்கில் உள்ள காடுகளிலிருந்து உருவாகிறது. இது காளிகாவு நகரம் வழியாகப் பாய்ந்து, கூரத்தை அடைந்ததும், (கொட்டப்புழா), குதிரைப்புழாவுடன் இணைகிறது.

மேற்கோள்கள் 

மலப்புறம் மாவட்ட ஆறுகள்
மகேசுவரி (சப்தகன்னியர்)

மகேசுவரி என்பவர் இந்து சமயத்தின் சப்தகன்னியர்களுள் இரண்டாவதாக விளங்குபவராவார். பார்வதியின் தோளிலிருந்து தோன்றியவள்.

இவர் சிவனின் அம்சமாவார். இவர் சிவனைப் போன்று முக்கண்ணும், வெள்ளை நிறத்தை உடையவர் ஆவார். கரங்களில் பாசம், அங்குசம், மணி, திரிசூலம், பரசு என்ற ஐந்து ஆயுதங்களை தரித்தும், காளையை வாகனமாக கொண்டவர்.

வடகிழக்கு என்று கூறப்படும் ஈசான திசையை நிர்வாகம் செய்பவளாக மகேஸ்வரி கூறப்படுகின்றாள். 

இவளுடைய காயத்திரி மந்திரம்:

'ஓம் ச்வேத வர்ணாயை வித்மஹே சூல ஹஸ்தாயை தீமஹி தன்னோ மஹேஸ்வரி ப்ரசோதயாத்’.

என்று இவளைப் போற்றுகின்றது. இதனால் இவள் வெள்ளை நிறம் உடையவள் என்பதும் சூலத்தை ஆயுதமாகக் கொண்டவள் என்பதும் புலனாகின்றது.

சப்த கன்னியர்
சாக்தம்
கன்னிமார்கள்
இந்து பெண் தெய்வங்கள்
சலௌகன்

சலௌகன் (Jalauka) சலுகன் என்றும் அழைக்கப்படும் இவர் இராஜதரங்கிணயில் குறிப்பிடப்பட்டுள்ள காஷ்மீரின் மன்னராவார். இவர் மிலேச்சர்களை காஷ்மீர் பள்ளத்தாக்கிலிருந்து அகற்றினார். இவர் காஷ்மீரின் சுறுசுறுப்பானவரும், வீரம் மிக்க அரசராகவும் புகழ் பெற்றார். காஷ்மீரில் ஊடுருவிய சில வெளிநாட்டினரை வெளியேற்றினார். மேலும் கன்னோசி வரையிலான சமவெளிகளைக் கைப்பற்றினார். இந்துக் கடவுளான சிவனையும் பெண் தெய்வங்களையும் வணங்குவதில் அர்ப்பணிப்புடன் இருந்தார். இவரும் இவரது ராணியான ஈசானதேவியும் அடையாளம் காணக்கூடிய இடங்களில் பல கோயில்களை எழுப்பினர்.

வரலாற்றுத்தன்மை 
சலௌகனின் கதை, நிலப்பரப்பு விவரங்கள் இருந்தபோதிலும், அடிப்படையில் பழம்பெருமை வாய்ந்தது. மேலும் காஷ்மீர் பாரம்பரியத்தின் சுயாதீனமான உறுதிப்படுத்தல் எதுவும் கண்டறியப்படவில்லை. 

அசோகர் (கோனந்தியா) என்பவர் இவரது தந்தையும் முன்னோடியுமென இராஜதரங்கிணி நூல் குறிப்பிடுகிறது. அந்த உரையில் கொடுக்கப்பட்டுள்ள தேதிகளின்படி, இந்த அசோகர் கிமு 2 ஆம் நூற்றாண்டில் ஆட்சி செய்திருப்பார். மேலும் கோதாரா என்பவரால் நிறுவப்பட்ட ஒரு வம்சத்தின் உறுப்பினராக இருந்தார். இந்த மன்னர் அருகதரின் கோட்பாட்டை ஏற்றுக்கொண்டதாகவும், தனது மகன் சலௌகனைப் பெற்றெடுக்க பூதேசுவரனிடம் ( சிவன் ) வேண்டிக்கொண்டதாகவும் கல்கணர் கூறுகிறார். இந்த முரண்பாடுகள் இருந்தபோதிலும், கல்கணர் கூறும் அசோகரை பௌத்தத்தை ஏற்றுக்கொண்ட மௌரியப் பேரரசர் அசோகருடன் பல அறிஞர்கள் அடையாளம் காண்கின்றனர்.   ரொமிலா தாப்பர் சலௌகனை மௌரிய இளவரசர் குணாளனுடன் சமன் செய்கிறார். "சலௌகன்" என்பது பிராமி எழுத்தில் உள்ள எழுத்துப்பிழை என்று வாதிடுகிறார்.

சான்றுகள்

உசாத்துணை 
 
 
சம்மு காசுமீரின் வரலாறு
இந்திய அரசர்கள்
நையோபியம் பாசுபைடு

நையோபியம் பாசுபைடு (Niobium phosphide) என்பது NbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நையோபியமும் பாசுபரசும் சேர்ந்து வினைபுரிந்து நையோபியம் பாசுபைடு உருவாகிறது.

தயாரிப்பு 
நையோபியத்தையும் சிவப்பு பாசுபரசையும் சேர்த்து சுட்டால் நையோபியம் பாசுபைடு உருவாகிறது. 
 Nb + P -> NbP

இயற்பியல் பண்புகள் 
இச்சேர்மம் இடத்தியல் மற்றும் வழக்கமான மின்னணு நிலைகளை இணைக்கும் ஒரு தனித்துவமான பொருளாகும்.  இதன் அதிவிரைவு எலக்ட்ரான்கள் மிகப் பெரிய காந்தத் தன்மையைக் காட்டுகின்றன. எனவே NbP புதிய மின்னணுக் கூறுகளில் பயன்படுத்த ஏற்றதாக இருக்கும்.
 
நையோபியம் பாசுபைடு நாற்கோணக வடிவத்தில் I 41md என்ற இடக்குழுவில் a = 0.3334 நானோமீட்டர், c = 1.1378 நானோமீட்டர், Z = 4 என்ற அளவுருக்களில் கருஞ்சாம்பல் நிறப் படிகங்களாக நையோபியம் பாசுபைடு உருவாகிறது.

தண்ணீரில் இது கரையாது.

டாண்டலம் ஆர்சனைடு போல நையோபியம் பாசுபைடு ஒர் அரை உலோகமாக உள்ளது.

பயன் 
அதிக சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் ஒரு குறைகடத்தியாக லிதேத்தியம் பாசுபைடு பயன்படுகிறது.

மேற்கோள்கள் 

பாசுபைடுகள்
நையோபியம்(III) சேர்மங்கள்
இசுக்காண்டியம் பாசுபைடு

இசுக்காண்டியம் பாசுபைடு (Scandium phosphide) என்பது ScP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியமும் பாசுபரசும் சேர்ந்து இச்சேர்மம் உருவாகிறது.

தயாரிப்பு 
1000° செல்சியசு வெப்பநிலையில் இசுக்காண்டியமும் சிவப்பு பாசுபரசும் வினைபுரிந்து இசுக்காண்டியம் பாசுபைடு உருவாகிறது.

Sc + P -> ScP

இயற்பியல் பண்புகள் 
உயர் சக்தி, அதிக அதிர்வெண் பயன்பாடுகள் மற்றும் சீரொளி இருமுனையங்களில் பயன்படுத்தப்படும் குறைக்கடத்தியாக இசுக்காண்டியம் பாசுபைடு கணக்கிடப்பட்டுள்ளது..

வேதிப் பண்புகள் 
ScCoP மற்றும் ScNiP போன்றவற்றை உருவாக்க இசுக்காண்டியம் பாசுபைடை மின்சார வில் மூலம் கோபால்ட்டு அல்லது நிக்கல் சேர்த்து உருக்கலாம்.

மேற்கோள்கள் 
'''

பாசுபைடுகள்
இசுக்காண்டியம் சேர்மங்கள்
பாறை உப்பு படிகக் கட்டமைப்பு
தனியெத்சுக் மக்கள் குடியரசு

தனியெத்சுக் மக்கள் குடியரசு (Donetsk People's Republic; ) என்பது 2014 ஏப்பிரல் 7 இல் உக்ரைனில் இருந்து சுய-அறிவிப்பு மூலம் பிரிந்த ஒரு மாநிலம் ஆகும். தனியெத்சுக் இதன் தலைநகரமும், மிகப்பெரிய நகரமும் ஆகும். 2018 முதல் தெனிசு புசிலின் இதன் அரசுத்தலைவராக உள்ளார்.

உக்ரைன் தனியெத்சுக் மக்கள் குடியரசையும், லுகான்சுக் மக்கள் குடியரசையும் பயங்கரவாத அமைப்புகளாகக் கருதுகிறது. உருசிய இராணுவத் தலையீட்டின் விளைவாக "உக்ரைனின் தற்காலிகமாக ஆக்கிரமிக்கப்பட்ட பிரதேசங்களின்" பகுதியாக உக்ரைன் இவ்விரண்டு பகுதிகளையும் அத்துடன் கிரிமியா தன்னாட்சிக் குடியரசு, செவஸ்தபோல் ஆகியவற்றையும் கருதுகிறது.  தனியெத்சுக் மாகாணத்தின் மொத்த மக்கள்தொகையில் அரைவாசிப் பேர் (கிட்டத்தட்ட 2 மில்லியன்) தனியெத்சுக் மக்கள் குடியரசில் வாழ்கிறார்கள். கிளர்ச்சியாளர்கள் தனியெத்சுக் மாகாணத்தின் முழுப் பகுதியையும் தம் கட்டுப்பாட்டுக்குள் வைத்திருக்காவிட்டாலும்,  பகுதியைத் கட்டுப்பாட்டுக்குள் வைத்துள்ளனர். இவற்றில் முக்கிய நகரங்களான தனியெத்சுக் (தலைநகர்), மக்கீவ்க்கா, ஒர்லீவ்க்கா ஆகியவற்றைக் கிளர்ச்சியாளர்கள் கைப்பற்றியுள்ளனர்.

2022 பெப்ரவரி 21 இல், உருசியா தனியெத்சுக், லுகான்சுக் குடியரசுகளை தனிநாடுகளாக அங்கீகரித்தது. ஆனாலும், 2017 பிப்ரவரி முதல் தனியெசுக் குடியரசு வழங்கிவந்த அடையாள ஆவணங்கள், டிப்புளோமாக்கள், பிறப்பு, திருமணச் சான்றிதழ்கள், வாகனப் பதிவுத் தகடுகள் ஆகியவற்றை உருசியா ஏற்கனவே அங்கீகரித்திருந்தது.

இவற்றையும் பார்க்க 
 இலுகன்சுக் மக்கள் குடியரசு
 ஏற்கப்படாத நாடுகள்

குறிப்புகள்

மேற்கோள்கள்

வெளி இணைப்புகள் 

 

உக்ரைன்
உருசியா
டெர்பியம் பாசுபைடு

டெர்பியம் பாசுபைடு (Terbium phosphide) என்பது TbP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியமும் பாசுபரசும் சேர்ந்து இச்சேர்மம் உருவாகிறது.

தயாரிப்பு 
டெர்பியத்துடன் சிவப்பு பாசுபரசை சேர்த்து 800~1000 ° செல்சியசு வெப்பநிலைக்கு சூடாக்கினால் டெர்பியம் பாசுபைடு உருவாகிறது.
 
சோடியம் பாசுபைடுடன் நீரற்ற டெர்பியம் குளோரைடைச் சேர்த்து 700~800 °செல்சியசு வெப்பநிலைக்கு சூடுபடுத்தினாலும் டெர்பியம் பாசுபைடு கிடைக்கிறது.

இயற்பியல் பண்புகள் 
டெர்பியம் பாசுபைடு 40 கிகாபாசுக்கல் அழுத்தத்தில் சோடியம் குளோரைடு கட்டமைப்பில் இருந்து சீசியம் குளோரைடு கட்டமைப்பிற்கு மாறுகிறது. இந்த சேர்மத்தை துத்தநாக சல்பைடுடன் சேர்த்து பச்சை நிற ஒளிர்பொருள் அடுக்கை உருவாக்கலாம்.

Fm3m என்ற இடக்குழுவில் கனசதுரப் படிகத் திட்டத்தில் டெர்பியம் பாசுபைடு படிகமாகிறது.

பயன்கள் 
இந்த சேர்மம் அதிக சக்தி, அதிக அதிர்வெண் பயன்பாடுகள் மற்றும் சீரொளி முனையம் மற்றும் பிற புகைப்பட இருமுனையங்களில் பயன்படுத்தப்படும் ஒரு குறைக்கடத்தியாகும்.

மேற்கோள்கள் 

பாசுபைடுகள்
டெர்பியம் சேர்மங்கள்
குறைக்கடத்திகள்
பாறை உப்பு படிகக் கட்டமைப்பு
சிறீ பிரவரசேனன்

சிறீபிரவரசேனன் (Sri Pravarasena) (ஆட்சிக் காலம் பொ.ச.530-590), காஷ்மீரின் வரலாற்றைக் கூறும் இராஜதரங்கிணியின் ஆட்சிப் பட்டியல்களின் அடிப்படையில் இரண்டாம் பிரவரசேனன் எனவும் அறியப்படும் இவர், 
வடமேற்கு இந்தியாவின் காந்தாரதேசம், காஷ்மீர் ஆகிய பகுதிகளில்  6-ஆம் நூற்றாண்டில் ஆட்சி செய்த அல்கான் ஹூன வம்சத்தின் ஹூன அரசன் ஆவார். இவரது ஆட்சியானது பொ.ச.530-ஆம் ஆண்டிலிருந்து சுமார் 60 ஆண்டுகள் நீடித்தது.

கல்கணரின் 12-ஆம் நூற்றாண்டின் உரையான இராஜதரங்கிணியின் படி, இரண்டாம் பிரவரசேனன் என்ற அரசன் பிரவரபுரம் (பிரவரசேன-புரம் என்றும் அழைக்கப்படுகிறது) என்ற புதிய தலைநகரை நிறுவினான். நிலப்பரப்பு விவரங்களின் அடிப்படையில், பிரவரபுரம் நவீன நகரமான சிறீநகரைப் போலவே தோன்றுகிறது. பிரித்தானிய தொல்பொருள் ஆராய்ச்சியாளரான ஆரல் இசுடெயின் இந்த அரசரை 6-ஆம் நூற்றாண்டைச் சேர்ந்தவராகக் குறிப்பிடுகிறார்.  "பிரவரேசம்" என்ற பெயரில் ஒரு கோவிலையும் கட்டினார்.

காஷ்மீர், காந்தாரதேசம் போன்ற பகுதியில் ஆண்டு வந்த அல்கான் ஹூன ஆட்சியாளரான மிகிரகுலனுக்குப் பிறகு பிரவரசேனன் ஆட்சிக்கு வந்ததாகக் கருதப்படுகிறார், மேலும் இவர் தோரமணனின் மகனாக இருக்கலாம்.

பிரவரசேனனுக்குப் பின் சிவ பக்தரான கோகர்ணன் என்ற மன்னன் ஆட்சிக்கு வந்தான். பின்னர் அவனது மகனான நரேந்திராதித்ய கிங்கிலன் ஆட்சிக்கு வந்தான். நரேந்திராதித்யாவின் மகன் யுதிஷ்டிரன், அல்கன் ஹூனர்களில் கடைசியாக அறியப்பட்ட ஆட்சியாளராவான்.

சான்றுகள் 

பாக்கித்தான் வரலாறு
சம்மு காசுமீரின் வரலாறு
அரசர்கள்
கார்கிவ் மாகாணம்

கார்கீவ் மாகாணம் (Kharkiv Oblast) (, also referred to as , ), உக்ரைன் நாட்டின் 24 மாகாணங்களில் ஒன்றாகும்.உக்ரைன் நாட்டின் வடகிழக்கில், ருசியாவின் எல்லைப்பகுதியில் அமைந்த கார்கீவ் மாகாணத்தின் தலைநகரம் கார்கீவ் மாநகரம் ஆகும். 31,400 சதுர கிலோ மீட்டர் பரப்பளவு கொண்ட கார்கீவ் மாகாணத்தின் மக்கள் தொகை   26,33,834 ஆகும். இதன் அலுவல் மொழி உக்ரேனியம் ஆகும். இம்மாகாணம் 27 மாவட்டங்களையும், 7 பெரிய நகரங்களையும், 17 நகரங்களையும், 61 பேரூராட்சிகளையும், 1683 கிராமங்களையும்  கொண்டது.

அமைவிடம்
கார்கீவ் மாகாணத்தின் வடக்கில் உருசியா நாடும், கிழக்கில்  லுகான்சுக் மாகாணும்,  தென்கிழக்கில் தானியெத்சுக் மாகாணமும்,  தென்மேற்கில்  டினிப்ரோபெட்ரோவ்ஸ்க் மாகாணமும், மேற்கில் பொல்டாவா மாகாணமும், வடமேற்கில் சுமி மாகாணமும் எல்லைகளாக உள்ளது.

மக்கள் தொகை பரம்பல்
2001-ஆம் ஆண்டின் மக்கள் தொகை கணக்கெடுப்பின்படி, கார்கிவ் மாகாணத்தின் மொத்த மக்கள் தொகை  28,95,800 ஆகும். அதில் ஆண்கள் 1,328,900  (45.9%) மற்றும் பெண்கள் 1,566,900 (54.1%) ஆகும். இம்மாகாணத்தில் உக்ரேனியம் 53.8%, உருசிய மொழியை 44.3% மற்றும் பிற மொழிகளை 1.9% பேர் பேசுகின்றனர். 2001-ஆம் ஆண்டின் மக்கள் தொகை கணக்கெடுப்பின்படி, இம்மாகாண்த்தின்  இனக்குழுக்கள்:
 உக்ரேனிய மக்கள்  – 70.7%,
 ருசியர்கள் – 25.6%,
 பெலரசியர்கள் – 0.5%
 யூதர்கள் – 0.4%,
 ஆர்மீனியர்கள்  – 0.4%,
 அசரிரியர்கள்  – 0.2%,
 ஜார்ஜியர்கள்  – 0.15%,
 தாத்தர்கள்  – 0.14%,
 பிறர் – 2.1%,;

பொருளாதாரம்
தொழில் துறை பொருளாதாரத்தில் சிறந்து விளங்கும் இம்மாகாணத்தில், பொறியியல், உலோகவியல், உற்பத்தித் துறை, வேதியியல் பொருட்கள் உற்பத்தி, உணவுப் பதனிடுதல் முக்கியத் தொழிலாக உள்ளது.  மேலும் வேளாண்மைத் துறையிலும் சிறந்து விளங்குகிறது.மேலும் கார்கீவ் நகரம் வானூர்திகள் கட்டுப்பாட்டு மையம் தொடர்பான கருவிகள் உற்பத்தி செய்கிறது. இம்மாகாணம் எரிவாயு உற்பத்தி நிலையங்களைக் கொண்டுள்ளது.

நிர்வாகப் பிரிவுகள்
கார்கீவ் மாகாணம் 7 நகரங்களாகவும், 7 மாவட்டங்களாகவும் பிரிக்கப்பட்டுள்ளது.

மேற்கோள்கள்

வெளி இணைப்புகள்
 Kharkiv Oblast Facts & Figures
 Kharkiv Oblast statistics
 Maps of Kharkiv oblast Cities, Towns and Villages
 About Kharkiv Oblast
 Post codes directory of Kharkiv Oblast

உக்ரைனின் மாகாணங்கள்
இலலிதாதித்ய முக்தாபிதன்

முக்தாபிதன் என்கிற இலலிதாதித்யன் (Lalitaditya alias Muktapida; ஆட்சிக்காலம் பொ.ஊ. 724–760) இந்திய துணைக் கண்டத்தில் உள்ள காஷ்மீர் பகுதியை ஆண்ட கார்கோட வம்சத்தின் சக்திவாய்ந்த ஆட்சியாளர் ஆவார். இலலிதாதித்தன் தன்னை புராண நாக மன்னன் கார்கோடகனின் வழித்தோன்றல் என்று கூறிக்கொண்டார்.

வரலாறு 
பொ.ஊ. 12 ஆம் நூற்றாண்டின் வரலாற்றாசிரியர் கல்கணர் இலலிதாதித்யனை ஒரு உலக வெற்றியாளராகக் குறிப்பிடுகிறார். அவரது இராஜதரங்கிணியில் இவருக்கு அற்புதமான சக்திகள் இருந்ததால் விரிவான வெற்றிகள் ஏற்பட்டதாகக் குறிப்பிடுகிறார். கல்கணரின் கூற்றுப்படி, இலலிதாதித்யன் மத்திய இந்திய மன்னர் யசோவர்மனை தோற்கடித்தார். பின்னர் இந்தியாவின் கிழக்கு மற்றும் தெற்கு பகுதிகளுக்கு அணிவகுத்துச் சென்றார். இவர் காஷ்மீருக்குத் திரும்பும் வழியில் மேலும் பல ஆட்சியாளர்களை அடிபணியச் செய்தார். பின்னர் பல வடகணரின் கணக்கின் மறுகட்டமைப்பின் அடிப்படையில், கலை வரலாற்றாசிரியர் ஹெர்மன் கோட்ஸ் (1969) இந்தியாவின் முக்கிய பகுதிகள் மற்றும் இன்றைய ஆப்கானித்தான் மற்றும் நடு ஆசியாவை உள்ளடக்கிய ஒரு குறுகிய கால சாம்ராஜ்யத்தை இலலிதாதித்யன் உருவாக்க முடிந்தது என்று கருதுகிறார். காஷ்மீரின் வரலாற்றை எழுதும் அடுத்தடுத்த எழுத்தாளர்களால் கோட்ஸின் பகுப்பாய்வு ஏற்றுக்கொள்ளப்பட்டு பரவலாக மேற்கோள் காட்டப்பட்டது. இருப்பினும், கல்கணரின் கணக்கு இலலிதாதித்யனின் அண்டை ஆட்சியாளர்களின் பதிவுகளால் ஆதரிக்கப்படவில்லை. உதாரணமாக, தாங் வம்சத்தின் நாளேடுகள் இவரை தாங் பேரரசரின் அடிமையாகக் காட்டுகின்றன. இதன் விளைவாக, பல அறிஞர்கள் கல்கணரின் கணக்கை புராண மிகைப்படுத்தல் என்று நிராகரித்துள்ளனர்.

இவ்வாறான மிகைப்படுத்தல்கள் இருந்தபோதிலும், இலலிதாதித்தன் பொதுவாக தனது வம்சத்தின் மிகவும் சக்திவாய்ந்த அரசராக ஏற்றுக்கொள்ளப்படுகிறார். இவர் காஷ்மீரில் இப்போது சிதிலமடைந்துள்ள மார்தாண்ட சூரியன் கோயில் உட்பட பல ஆலயங்களை நிறுவினார். இவர் பல நகரங்களையும் நிறுவினார். பரிகாசபுரத்தில் ஒரு புதிய தலைநகரம் உட்பட, இவர் ஸ்ரீநகரையும் பராமரித்து வந்தார்.

ஆட்சிக் காலம் 
இலலிதாதித்தனின் ஆட்சி 36 ஆண்டுகள், 7 மாதங்கள், 11 நாட்கள் நீடித்ததாக கல்கணர் குறிப்பிடுகிறார். பொ.ஊ. 700-736 காலத்தில் இலலிதாதித்தன் ஆட்சி செய்ததாக அவர் கூறுகிறார். இருப்பினும், இது சரியல்ல, ஏனெனில் இவரது முன்னோடி பொ.ஊ. 720 இல் தாங் தலைநகர் சாங்கானுக்கு தூதரகத்தை அனுப்பியதாக அறியப்படுகிறது. தாங் பதிவுகளில் "தியான்மு" என்று குறிப்பிடப்பட்ட இந்த முன்னோடி, ஒருவேளை தாராபிதனாக இருக்கலாம், இருப்பினும் சில அறிஞர்கள் அவரை சந்திரபிதன் என்று அடையாளம் காட்டியுள்ளனர். நவீன வரலாற்றாசிரியர்கள் இலலிதாதித்தனின் ஆட்சிக்காலம் பொ.ஊ. 724/5 - சு. 760 என தோராயமாக கணித்துள்ளனர்.

சூரியக் கோவில் 
இலலிதாபுரத்தில், இலலிதாதித்யன் சூரியக் கடவுளுக்கு) சன்னதியைக் கட்டியதாகவும், கன்னோசியின் நிலத்தையும் அதன் கிராமங்களையும் இந்தக் கோயிலுக்கு வழங்கியதாகவும் கல்கணர் குறிப்பிடுகிறார். கூடுதலாக, இவர் மார்தாண்ட சூரியன் கோயிலையும் அதைச் சுற்றியுள்ள நகரங்களையும் உருவாக்கினார்.

சான்றுகள்

உசாத்துணை 

 
 
 
 
 
 
 
 
 
 
 
 

இந்திய வரலாறு
சம்மு காசுமீரின் வரலாறு
இந்திய அரசர்கள்
பள்ளபாளையம், ஈரோடு

பள்ளபாளையம் (Pallapalayam), தமிழ்நாட்டின் ஈரோடு மாவட்டம்,  பெருந்துறை வட்டத்தில் அமைந்த பேரூராட்சி ஆகும். இந்த பேரூராட்சி 15 வார்டுகள் கொண்டது. இது ஈரோடு நகரததிற்கு தெற்கே 22 கிலோ மீட்டர் தொலைவிலும், சென்னிமலையிலிருந்து 6 கிலோ மீட்டர் தொலைவில் உள்ளது.

மக்கள் தொகை பரம்பல் 
2011 இந்திய மக்கள் தொகை கணக்கெடுப்பின்படி, 2,164  குடியிருப்புகள் கொண்ட பள்ளபாளைய்ம் பேரூராட்சியின் மொத்த மக்கள் தொகை 7,263  ஆகும். மக்கள் தொகையில் ஆண்கள்  3,624  மற்றும் 3,639  பெண்கள்   உள்ளனர். பாலின விகிதம் 1000 ஆண்களுக்கு 1,004 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  508 - 7%  ஆகும். சராசரி எழுத்தறிவு 65.6% ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  1,425 மற்றும் 1 ஆகவுள்ளனர். இதன் மக்கள் தொகையில் இந்துக்கள் 90.54%, கிறித்துவர்கள் 9.17% மற்றும் பிறர் 0.28% ஆக உள்ளனர்.

பொருளாதாரம்
வேளாண்மை மற்றும்  கைத்தறி மற்றும் விசைத்தறி நெசவு இப்பேரூராட்சியின் முக்கியத் தொழில்கள் ஆகும்.

மேற்கோள்கள்

ஈரோடு மாவட்டத்தில் உள்ள பேரூராட்சிகள்
ஈரோடு மாவட்டத்திலுள்ள ஊர்களும் நகரங்களும்
ஆதன் ஆறு

ஆதன் ஆறு (ஆங்கிலம்: Adan River; மராத்தி: अडाण नदी) என்பது இந்தியாவின் மகாராட்டிராவில் உள்ள வாசிம் மாவட்டத்தில் உள்ள ஒரு ஆறு ஆகும். இது பைங்காங்கா ஆற்றின் முக்கிய துணை நதியாகும் .

நிலவியல் 
ஆதன் ஆறு மகாராட்டிராவின் வாசிம் மாவட்டத்தில் உருவாகிறது. இது அருணாவதி ஆறு பைங்கங்கா ஆற்றில் சேருவதற்கு சுமார் 13 கிலோமீட்டர் முன்னதாக ஆதன் ஆற்றுடன் இணைகிறது. கோடையில் ஆறு வறண்டுவிடுவதால், இதன் போக்கில் குளங்கள் போன்று ஆங்காங்கே காணப்படும்.

ஆதனில் இரண்டு அணைகள் கட்டப்பட்டுள்ளன; ஒன்று சோனாலா கிராமத்திற்கு அருகிலும் மற்றொன்று வாசிம் மாவட்டத்தில் உள்ள கரஞ்சா லாட் நகருக்கு அருகிலும் உள்ளது. இதன் பின்னர் ஆறு புதர்க்காடு வழியாகப் பாய்கிறது.

ஆதன் அணை 1977இல் 13 வாசிம் மாவட்டத்தில் கரஞ்சா லாட் அருகே கட்டப்பட்டது. ஆதன் ஆறு பைனாங்காவை சந்திக்கும் இடத்திலிருந்து 13 கி. மீ. தொலைவில் இந்த அணை உள்ளது.

ஆதன் அணையின் சுற்றுச்சூழல் பாதிப்பு 
2008 மற்றும் 2012ஆம் ஆண்டுகளில் ஆதன் அணையின் நீர் வாழ் பல்லுயிர் மற்றும் அதைச் சுற்றியுள்ள மீன்பிடி சமூகங்களின் சுற்றுச்சூழல் தாக்கம் பற்றிய இரண்டு தனித்தனி அறிக்கைகள் வெளியாகியுள்ளது.

 மீன்பிடி சமூகங்கள் மீதான விளைவு: புதிய நீர்த்தேக்கம் காரணமாக பல இடங்களில் நீர் மட்டம் குறைந்ததால் ஆண்டு முழுவதும் மீன்பிடிக்க முடியாத சூழ்நிலை உள்ளூர் மீனவர்களுக்கு ஆற்றின் பல இடங்களில் ஏற்பட்டுள்ளது. அணையின் கட்டுமானம் அதிக அளவு வண்டல் மற்றும் நீர் வாழ்த் தாவரங்களின் வளர்ச்சிக்கு வழிவகுத்தது. இந்த மாற்றங்கள் உள்ளூர் போய் மக்கள் தங்களுடைய நிலையான, பாரம்பரிய மீன்பிடி நுட்பங்களைக் குறைவாக நம்புவதற்கு வழிவகுத்தது.
 நீர் வாழ் சுற்றுச்சூழல் அமைப்பு மீதான விளைவு: அணை கட்டப்பட்டதிலிருந்து மீன்களின் பன்முகத்தன்மை மற்றும் மீன்களின் எண்ணிக்கை மிகுதியாகக் குறைந்துள்ளது. அணையைச் சுற்றியுள்ள ஆற்றின் பகுதியிலிருந்து சில வகை மீன்கள் முற்றிலும் அழிக்கப்பட்டுவிட்டன (அதாவது இயூற்றோபிய்ச்சிசு வச்சா, அங்குயில்லா பெங்கலென்சிசு பெங்காலென்சிசு, பேரிலியசு இனங்கள், டோர் குத்ரீ, டோர் முசுல்லா மற்றும் கோனோபிரோட்டோபுடெரசு கோலசு). மீன் இனங்கள், நீர்நாய்கள் மற்றும் ஆமைகளும் அழிக்கப்பட்டதை உள்ளூர் பெரியவர்கள் கவனித்ததாக அறிக்கைத் தெரிவிக்கிறது.

உள்ளூர் மக்கள் 
உள்ளூர் போய் மக்கள் ஆற்றின் கரையில் மீன்பிடி சமூகங்களாக வாழ்கின்றனர். போய்கள் பாரம்பரியமாக உணவுக்காக ஆதனைச் சார்ந்து இருக்கிறார்கள். எனவே மீன் வளம் குறைந்து வருவதால் இவர்களின் பாரம்பரிய வாழ்க்கை ஆபத்தில் உள்ளது.

மேற்கோள்கள் 

வாசிம் மாவட்ட ஆறுகள்
எம். ஜி. ஆர் கலை, அறிவியல் கல்லூரி, ஒசூர்

எம். ஜி. ஆர். கலை, அறிவியல் கல்லூரி (MGR College of Arts and Science), சேலம், பெரியார் பல்கலைக்கழகத்தின் இணைவு பெற்றுள்ள ஓர் உயர் கல்வி நிலையம் ஆகும். இது தமிழ்நாடு, கிருட்டிணகிரி மாவட்டம், ஓசூரில் அதியமான் பொறியியற் கல்லூரி வளாகத்தில் அமைந்துள்ளது.

வரலாறு 
இக்கல்லூரி 1998-ஆம் ஆண்டில் தொடங்கப்பட்டது.

படிப்புகள் 
இக்கல்லூரி 13 இளங்கலை படிப்புகளையும் 9 முதுகலை படிப்புகளையும் நான்கு பிரிவுகளில் முனைவர் பட்டப் படிப்புகளையும் வழங்கி வருகின்றது.

மேற்கோள்கள் 

கிருட்டிணகிரி மாவட்டத்திலுள்ள தனியார் கலைக் கல்லூரிகள்
பெரியார் பல்கலைக்கழக இணைவுக்கல்லூரிகள்
கரிக்கிலி பறவைகள் சரணாலயம்

கரிக்கிலி பறவைகள் சரணாலயம் (Karikili Bird Sanctuary) என்பது இந்தியாவின் தமிழ்நாடு மாநிலத்தின் செங்கல்பட்டு மாவட்டம், அச்சரபாக்கம் ஊராட்சி ஒன்றியம், கரிக்கிலி ஊராட்சியில் அமைந்துள்ள பறவைகள் சரணாலயம் ஆகும். இது சுமார்  பரப்பளவில் அமைந்துள்ள பாதுகாக்கப்பட்ட பகுதியாகும். இச்சரணாலயம் சென்னையிலிருந்து, 75 கி. மி. தொலைவில்செங்கல்பட்டுக்கு தெற்கே அமைந்துள்ளது. இந்த சரணாலயத்திலிருந்து சுமார் 100 பறவை சிற்றினங்கள் பதிவு செய்யப்பட்டன.

கரிக்கிலி வேடந்தாங்கலிலிருந்து சுமார் 10 கி. மீ. தொலைவில் அமைந்துள்ளது. இங்குள்ள இரண்டு ஏரிகள் இணைக்கப்பட்டு 1988-ல் பறவைகள் சரணாலயமாக அறிவிக்கப்பட்டது. இப்பகுதியைச் சுற்றிலும் திறந்தவெளி, நெல் வயல்கள் மற்றும் புதர்க்காடுகள் உள்ளன. கரிக்கிலியிலிருந்து பல புலம்பெயர்ந்த பறவைகளான ஊசிவால் வாத்து, நீலச்சிறகி, சாதா உள்ளான் போன்றவை பதிவு செய்யப்பட்டன.

வேடந்தாங்கல் பறவைகள் சரணாலயத்துடன் கரிக்கிலி பறவைகள் சரணாலயம் தமிழ்நாட்டின் முக்கியமான பறவைகள் பகுதிகளில் ஒன்றாக அடையாளம் காணப்பட்டுள்ளது (இந்தியப் பறவைகள் தளக் குறியீடு-29, A1, இந்தியப் பறவைகள் தள அளவுகோல் - A4iii). பல நீர்ப்பறவைகள் வேடந்தாங்கலைக் கூடு கட்டும் இடமாகவும், காரிகிள்ளியினை உணவு தேடும் இடமாகவும் பயன்படுத்துகின்றன.

மேற்கோள்கள் 

தமிழ்நாட்டின் பறவை புகலிடங்கள்
காஞ்சிபுரம் மாவட்டம்
குட்டே கோல்

குட்டே கோல் ( Kutte Kol) என்பது இந்தியாவின் ஜம்மு காஷ்மீரின் சிறிநகர் நகரத்தின் வழியாக செல்லும் ஒரு  கால்வாய் ஆகும். இடைக்கால காஷ்மீரின் ஆட்சியாளரான கோத ராணி, ஆரம்பத்தில் ஜீலத்தில் ஏற்படும் வெள்ளத்தை ஒழுங்குபடுத்துவதற்காக இதை கட்டியதாக நம்பப்படுகிறது. பின்னர் இது உணவு தானியங்களை நகரத்திற்கு கொண்டு செல்ல வழியாகவும் பயன்படுத்தப்பட்டது. தற்போது இந்த கால்வாய் பாரிய அளவில் ஆக்கிரமிப்புகளால் பாதிக்கப்பட்டுள்ளதால் நீர்வரத்து வெகுவாக குறைந்துள்ளது. சிறீநகர் நகராட்சி நிர்வாகம் கால்வாயை தூர்வாரி, ஆக்கிரமிப்புகளை அகற்றி புதுப்பிக்க திட்டமிட்டுள்ளது.

சொற்பிறப்பியல் 
கோத ராணி என்பவரின் பெயரால் இது அழைக்கப்படுவதாக நம்பப்பட்டாலும், இந்த பெயர் 'குசிப்ட் குல்யா' ( ஜீலத்தின் மற்றொரு பெயர்) என்பதிலிருந்து பெறப்பட்டது. அதாவது ' நீரோடை ' என்று பொருள்படும்.

சான்றுகள் 

சம்மு காசுமீரிலுள்ள கால்வாய்கள்
சம்மு காசுமீரின் வரலாறு
கீவ் நாள்

கீவ் நாள் (Kyiv Day) உக்ரைன் நாட்டின் தலைநகரமான கீவ் நகரில் அனுசரிக்கப்பட்டும் ஒரு சிறப்பு நாளாகும். பொதுவாக ஒவ்வோர் ஆண்டும் மே மாதம் கடைசி ஞாயிற்றுகிழமை அன்று இந்நாள் அனுசரிக்கப்படுகிறது. உக்ரைன் முழுவதும் பல நகரங்கள் மற்றும் ஊர்களில் கொண்டாடப்படும் பிற விடுமுறை நாட்களைப் போலவே கீவ் நாளும் கொண்டாடப்படுகிறது. மே மாதத்தின் கடைசி வார இறுதியில் கொண்டாட்டங்கள் பொதுவாக இரண்டு நாட்களுக்கு நீடிக்கும். நடிகர்கள் மற்றும் இசைக்கலைஞர்கள் இந்த நாளில் தெருக்களில் நிகழ்ச்சிகளை நடத்துகிறார்கள். நகரவாசிகளும் புறநகர் சுற்றுலாப் பயணிகளும் இந்நிகழ்ச்சிகளையும் மாலையில் கிழக்கு ஐரோப்பிய நேரப்படி சுமார் 22:00 மணிக்கு நடைபெறும் வானவேடிக்கை நிகழ்ச்சிகளையும் காண கீவ் நகரத்திற்குச் செல்கிறார்கள். கீவ் நாளின் முதல் கொண்டாட்டம் மே 1982 ஆம் ஆண்டு மே மாதம் நடந்தது. இது கீவ் நகரம் உருவாகிய 1500 ஆவது ஆண்டு விழாவைக் குறித்தது.

மேற்கோள்கள்

புற இணைப்புகள் 

உக்ரைனிய நகரங்கள்
அகல்யா ஸ்தானம்

அகல்யா ஸ்தான் (Ahalya Sthan) அல்லது அகில்யா ஆஸ்தான் என்றும் அழைக்கப்படும் இது இந்தியாவின் பீகார் மாநிலத்தின் தர்பங்கா நகரில் உள்ள அகியாரி தெற்கில் அமைந்துள்ள ஒரு இந்துக் கோவிலாகும்.

புராணக் கதை 
இராமாயணத்தின் படி, இராமனும், இலட்சுமணனும் பிரம்மரிஷி விசுவாமித்திரரின் வேள்வியைப் பாதுகாக்க காட்டுக்குச் சென்றனர். அவர்கள் செல்லும் வழியில் ஒரு ஆளரவமற்ற இடத்தைக் கண்டார்கள். இராமன் அந்த இடத்தைப் பற்றி விசாரித்தபோது, விசுவாமித்திரர் கௌதம மகரிஷியின் மனைவி சதி அகலிகையின் கதையைச் சொன்னார். மகரிஷி தன் மனைவியுடன் இங்கு தங்கி தவம் செய்து வந்தார். ஒரு நாள் கௌதமர் தனது ஆசிரமத்தை விட்டு வெளியே சென்ற போது, அவர் இல்லாத நேரத்தில், இந்திரன் கௌதமரைப் போல் மாறுவேடத்தில் வந்தான். அகலிகை, அந்த நபரின் உண்மையான அடையாளம் தெரியாமல், இந்திரனின் ஆசைக்கு அடிபணிந்தாள். இதையறிந்த கௌதம மகரிஷி தன் மனைவியை அதே இடத்தில் கல்லாக கிடக்கும்படி சபித்தார். தன் தவறை உணர்ந்த அகலிகை சாப விமோசனம் வேண்டினார். "இராமன் இந்த இடத்திற்கு வரும்போது, உனது இயல்பு நிலைக்குத் திரும்புவாய்" என மகரிஷி கூறினார். விசுவாமித்திரர் இராமனை ஆசிரமத்திற்குள் செல்லும்படி கூறினார். இராமரின் பிரகாசம் அந்த இடத்தைப் பிரகாசமாக்கியதும், அகலிகை தனது சொந்த உடலுடன் எழுந்து நின்று இராமனை வணங்கினாள். அகலிகை மகரிஷியின் மனைவியாக இருந்ததால், இராமனும் இலட்சுமணனும் அவளுக்கு வணக்கம் செலுத்தினர்.

கோவில் 
அகலிகை ஸ்தானம் ஒரு காலத்தில் மகரிஷி கௌதமரின் ஆசிரமம் இருந்த இடமாகும். இக்கோவில், அதன் தற்போதைய கட்டமைப்பு வடிவத்தில் பொ.ச.1662-க்கும் 1682-க்கு இடையில் மகாராஜா சத்ர சிங், மகாராஜா உருத்ர சிங் ஆகியோரின் ஆட்சியின் போது கட்டப்பட்டது. இந்தியாவின் முதல் இராமன் ஜானகி கோவிலும் இதுதான். இந்தக் கோவில் கலை மற்றும் பண்டைய இந்திய கட்டிடக்கலையின் சிறந்த வடிவங்கள் மற்றும் வடிவமைப்புகளுடன் அழகாக உருவாக்கப்பட்டுள்ளது. கோவிலின் உள்ளே, இராமனின் மனைவியான சீதையின் பாதச்சுவடுகளை முக்கிய வழிபாட்டுப் பொருளாகக் கொண்ட தட்டையான கல் ஒன்றும் உள்ளது.

திருவிழாக்கள் 
கோவில் தினமும் காலை 5 மணி முதல் இரவு 10 மணி வரை திறந்திருக்கும். இந்து மாதமான சித்திரையில் இராம நவமியும் (மார்ச் இறுதியில் - ஏப்ரல் தொடக்கத்தில்), மார்கழியில் விவாக பஞ்சமியும் கொண்டாடப்படுகிறது.

சான்றுகள்

வெளி இணைப்புகள் 
 (Narration in Hindi)

இராமர் கோயில்கள்
பீகாரிலுள்ள கோயில்கள்
இந்திய இந்துக் கோயில்கள்
வி. பி. எம். சாமி

வி. பி. எம். சாமி (V. P. M. Samy) புதுச்சேரியைச் சேர்ந்த இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகம் கட்சியிலிருந்து 1977 முதல் 1983 வரை இந்திய நாடாளுமன்றத்தின் மாநிலங்களவைக்குத் தேர்ந்தெடுக்கப்பட்டார்.

மேற்கோள்கள் 

புதுச்சேரியைச் சேர்ந்த அனைத்திந்திய அண்ணா திராவிட முன்னேற்றக் கழக அரசியல்வாதிகள்
கார்த்திகேயா கும்மகொண்டா

கார்த்திகேயா கும்மகொண்டா (பிறப்பு 21 செப்டம்பர் 1992) ஒரு இந்திய நடிகர் ஆவார், அவர் முக்கியமாக தெலுங்கு படங்களில் பணியாற்றுகிறார். 2018 ஆம் ஆண்டு வெளிவந்த காதல் அதிரடித் திரைப்படமான RX100 இல் அவர் நடித்ததற்காக குறிப்பிடத்தக்கவர். பின்னர் அவர் ஹிப்பி, குணா 369, நானியின் கேங் லீடர் மற்றும் 90 எம்எல் போன்ற படங்களில் தோன்றினார்.

ஆரம்ப மற்றும் தனிப்பட்ட வாழ்க்கை 
கார்த்திகேயா கும்மகொண்டா ஹைதராபாத்தில் பிறந்து வளர்ந்தவர். இவரது பெற்றோருக்கு வனஸ்தலிபுரம் அருகே பள்ளி உள்ளது. வாரங்கலில் உள்ள நேஷனல் இன்ஸ்டிடியூட் ஆப் டெக்னாலஜியில் பட்டம் பெற்ற பிறகு, நடிப்புத் தொழிலைத் தொடர நடிப்புப் பள்ளிக்குச் சென்றார்.

ஆகஸ்ட் 2021 இல், கும்மகொண்டா 2010 இல் கல்லூரி நாட்களில் சந்தித்த தனது காதலி  ரெட்டியுடன் நிச்சயதார்த்தம் செய்து கொண்டார்.

தொழில் 
கும்மகொண்டா பிரேமதோ மீ கார்த்திக் (2017) மூலம் அறிமுகமானார், மேலும் அவர் ஒரு சில படங்களில் நடித்தார், அவை எதுவும் திரையரங்குகளில் வெளியாகவில்லை. அஜய் பூபதி இயக்கிய RX 100 (2018) மூலம் அவர் பிரபலமானார். இப்படம் வணிகரீதியாக வெற்றியடைந்ததால் அவருக்கு அங்கீகாரம் கிடைத்தது. தொடர்ந்து வருடத்தில், அவர் ஹிப்பி, குணா 369, நானியின் கேங் லீடர் மற்றும் 90ML போன்ற படங்களில் தோன்றினார், இவை நான்கும் 2019 இல் வெளியானது  . கும்மகொண்டா ஹிப்பிக்கு ஒரு கிக்பாக்ஸர் பாத்திரத்தில் நம்பகத்தன்மையை அடைவதற்காக உழைத்தார். குணா 369 ஓங்கோலில் நடந்த உண்மைச் சம்பவத்தைப் பற்றியது. தி டைம்ஸ் ஆஃப் இந்தியா திரைப்படத்தின் மதிப்பாய்வில், "கார்த்திகேயா பெயரிடப்பட்ட கதாபாத்திரத்திற்கு உயிர் கொடுக்க தன்னால் முடிந்த அனைத்தையும் செய்கிறார்" என்று விமர்சகர் எழுதினார்.

கும்மகொண்டா முதன்முதலில் கேங் லீடர் படத்தில் நானிக்கு ஜோடியாக வில்லனாக நடித்தார். படத்தின் இயக்குநர் விக்ரம் குமார் RX 100 இல் அவரது நடிப்பை விரும்பிய பிறகு அவர் அந்த பாத்திரத்தில் இறங்கினார், மேலும் அவர் தேவ் கதாபாத்திரத்திற்காக நேர்மறையான விமர்சனங்களைப் பெற்றார். ஆர்வத்தை அனுபவித்த போதிலும், ஒரு நடிகராக பரிணமிக்க வேண்டும் என்ற அவரது நோக்கம் நானியின் கேங் லீடரில் இருந்து அவரது எதிரி வேடத்தில் தெளிவாகக் காணப்பட்டது. அதன் வெற்றிக்குப் பிறகு, அவர் 90ML இல் ஒரு சுவாரஸ்யமான முன்னணி கதாபாத்திரத்தில் நடிக்க ஒப்பந்தமாகியுள்ளார். தி டைம்ஸ் ஆஃப் இந்தியா திரைப்படத்தின் விமர்சனத்தில், "கார்த்திகேயா ஒரு கனவைப் போல நடனமாடவும், பெரும்பாலும் ஒரு சார்பு போல சண்டையிடவும் தேவைப்படும் ஒரு பாத்திரத்தைப் பெறுகிறார், மேலும் அவர் அதை முழுவதுமாக ஆக்குகிறார்" என்று விமர்சகர் எழுதினார். 2021 ஆம் ஆண்டில், அவர் சாவு கபுரு சல்லகாவில் பஸ்தி பாலராஜுவாக நடித்தார், அவர் ஒரு விதவையைக் காதலிக்கிறார். அவரது நடிப்பை மதிப்பாய்வு செய்த தி இந்தியன் எக்ஸ்பிரஸின் விமர்சகர் கூறினார்: "கார்த்திகேயா பாஸ்தி பாலராஜுவை சித்தரித்ததற்காக கைதட்டல்களை வென்றார்." 

2021 இல், அவர் ராஜா விக்ரமார்காவில் நடித்தார், அங்கு அவர் NIA அதிகாரியாக நடித்தார். தமிழ் சினிமாவில் அறிமுகமான அஜித் நடித்த வலிமை படத்தில் கும்மகொண்டா வில்லனாக நடித்தார்.

திரைப்படவியல்

திரைப்படம் 

 தேவையில்லாமல் அனைத்து படங்களும் தெலுங்கில் இருக்கும்.

தொலைக்காட்சி

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 

 

1992 பிறப்புகள்
வாழும் நபர்கள்
தெலுங்குத் திரைப்பட நடிகர்கள்
ரோட்சைட் ரோமியோ

ரோட்சைட் ரோமியோ (Roadside Romeo) என்பது 2008 ஆம் ஆண்டு வெளிவந்த கணினி மூலம் தயாரிக்கப்பட்ட இந்தியன் காதல் இயங்குபடம் ஆகும். இந்த திரைப்படத்தை இயக்குநர் ஜுகல் ஹன்ஸ்ராஜ் ஆகியோர் இயக்கினர். இந்த திரைப்படத்தில் சைஃப் அலி கான், கரீனா கபூர், ஜாவேத் ஜாஃபரி, வ்ராஜேஷ் ஹிர்ஜி கான் ஆகியோர் முதன்மைை கதாபாத்திரங்களுக்கு குரல் கொடுத்திருந்தனர்.

மேற்கோள்கள்

வெளி இணைப்புகள் 
 
 
 
 
 

2008 இந்தித் திரைப்படங்கள்
கணினி இயங்குபடம் திரைப்படங்கள்
அமெரிக்கத் திரைப்படங்கள்
வால்ட் டிஸ்னி பிக்சர்ஸ் திரைப்படங்கள்
சிறுவர் திரைப்படங்கள்
காதல் திரைப்படங்கள்
2008 ஆங்கிலத் திரைப்படங்கள்
இந்திய இந்தித் திரைப்படங்கள்
பிராமணி ஆறு

பிராமணி ஆறு (Brahmani River) என்பது இந்தியாவில் சார்க்கண்டு மற்றும் மேற்கு வங்காளத்தில் பாயும் ஒரு ஆறு ஆகும். இது துவாரகா ஆற்றின் கிளை ஆறாகும்.

சொற்பிறப்பியல்

ஆற்றோட்டம் 
பிராமணி ஆறு சார்க்கண்டில் உள்ள சந்தால் பர்கானாசில் உருவாகிறது. இதன் பின்னர் பிர்பூம் மாவட்டத்தில் பாய்கிறது. இது ராம்பூர்ஹாட் உட்பிரிவை இரண்டாகப் பிரிக்கிறது. பிராமணி இறுதியாக முர்டிதாபாத் மாவட்டத்தில் பாய்ந்து துவாரகா ஆற்றுடன் இணைகிறது.

இது கூழாங்கற்கள் மற்றும் மஞ்சள் களிமண் நிறைந்த படுக்கைகள் கொண்ட ஒரு மலை நீரோடையாகும்.

பைதாரா தடுப்பணை 
பிராமணி மீது பைதாரா தடுப்பணை கட்டப்பட்டுள்ளது. இதன் கொள்ளளவு  ) ஆகும்.

படம்

மேலும் பார்க்கவும் 
 துவாரகா ஆறு

மேற்கோள்கள்

வெளி இணைப்புகள் 

மேற்கு வங்க ஆறுகள்
ஜார்க்கண்டின் ஆறுகள்
அர்தோக்சோ

அர்தோக்சோ ( Ardoksho ) என்பது செல்வத்தின் ஈரானிய தெய்வமாகும். முதலாம் நூற்றாண்டின் தொடக்கத்தில் நடு ஆசியா மற்றும் தெற்கு ஆசியாவில் குசானப் பேரரசின் பெண் தெய்வமாக இருந்தது. இவள் கிழக்கு ஈரானிய தெய்வமாகவும் இலட்சுமியின் மாற்றுப் பெயராகவும் கருதப்படுகிறாள். இவள் அவெத்தாவில் ஆஷி என்று அழைக்கப்படுகிறாள். 

பௌத்தத்தின் சில வகைகளில் காணப்படும் ஹாரிதி தெய்வத்திற்கு ஒப்பானவளாக இவள் அடிக்கடி கருதப்படுகிறாள். பாரசீக தெய்வமான அனாகிதா, கிரேக்க டைச், உரோமன் பார்துனா, இந்து ஸ்ரீ ஆகியவற்றுடன் ஒப்புமைகளும் வரையப்பட்டுள்ளன.

குசான சகாப்தத்தின் நடுப்பகுதியில், குசான நாணயங்களில் சித்தரிக்கப்பட்டுள்ள ஆண் இணையான ஓஷோவைத் தவிர அர்தோக்சோ மட்டுமே தெய்வமாக இருந்தாள்.

சான்றுகள் 
 British Museum, 2017, Ardochsho (Biographical details)

நடுவண் கிழக்குத் தெய்வங்கள்
இரிகாந்த் ஆறு

இரிகாந்த் ஆறு (Rihand River)() என்பது இந்திய மாநிலங்களான சத்தீஸ்கர் மற்றும் உத்தரப்பிரதேசம் வழியாகப் பாயும் ஆறாகும். இதனை ரேணு, ரேணுகா, ரெண்ட், ரெர் அல்லது ரெஹர் என்றும் அழைக்கின்றனர்.  இது சோன் ஆற்றின் துணை ஆறாகும்.

ஆற்றோட்டம் 
இரிகாந்த் ஆறு மைன்பட் பீடபூமியின் தென்மேற்கில் உள்ள மாதிரங்கா மலைகளிலிருந்து தோன்றுகிறது. இந்த இடம் கடல் மட்டத்திலிருந்து சுமார் 1,100 மீட்டர் உயரத்தில் உள்ளது. இந்த ஆறு சுர்குஜா மற்றும் சூரஜ்பூர் மாவட்டத்தின் மத்திய பகுதி வழியாக வடக்கே  ஓடுகிறது. இரிகாந்த் மற்றும் இதன் துணை ஆறுகள் மாவட்டத்தின் மையப் பகுதியில் இதன் தோற்றத்திலிருந்து லக்கன்பூர், சூரஜ்பூர், பிரதாப்பூர் வரை நீண்டு ஒரு வளமான சமவெளியை உருவாக்குகின்றன. இதன்பிறகு, மத்தியப் பிரதேசத்தின் சிங்கரெளலி மாவட்டம் வழியாக உத்தரப்பிரதேசத்தின் சோன்பத்ரா மாவட்டத்திற்கு வடக்கே ஓடுகிறது. இங்கு இந்த ஆறு ரீட் என்று அழைக்கப்படுகிறது. இறுதியா இந்த ஆறு சோன் ஆற்றுடன் இணைகிறது.

துணை நதிகள் 
சூரஜ்பூர் மாவட்டத்தில் உள்ள முக்கிய துணை நதிகள் மகான், மொரானா (மோர்னி), கியூர், ககர், கோப்ரி, பிபர்கச்சார், ராம்டியா மற்றும் கல்புல்லா ஆகும். காஞ்சன், மாயர் மற்றும் அசிர் போன்ற பல பருவகால மற்றும் வற்றாத ஆறுகள் மத்தியப் பிரதேசத்தின் சிங்ராலி மாவட்டத்தில்  இகாந்த் நீர்த்தேக்கத்தில் கலக்கின்றன.

இரிகாந்த் அணை 
இரிகாந்த் அணை 1962-ல் நீர்மின் உற்பத்திக்காக மிர்சாபூர் பிரிவின் சோன்பத்ரா மாவட்டத்தில் பிப்ரி அருகே இரிகாந்த் ஆற்றின் குறுக்கே கட்டப்பட்டது. இதன் நீர்த்தேக்கம் கோவிந்த் பல்லப் பந்த் சாகர் என்று அழைக்கப்படுகிறது. இந்த அணையின் அருகிலுள்ள தொடருந்து நிலையம் ரேணுகூத் ஆகும்.

இராசுகந்தா அருவி 
சத்தீஸ்கரின் சூரஜ்பூர் மாவட்டத்தில் இரிகாந்த் ஆற்றின் ஓட்டத்தில் 'இராசுகந்தா' என்ற அருவி உள்ளது. இந்த அருவி சுற்றுலா முக்கியத்துவமுடையது.

மேற்கோள்கள் 

உத்தரப் பிரதேச ஆறுகள்
Coordinates on Wikidata
சேர்ந்தபூமங்கலம்

சேர்ந்தபூமங்கலம் (Sernthapoomangalam), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், திருச்செந்தூர் வட்டத்தில் இருக்கும் ஒரு ஊராட்சி ஆகும். இவ்வூரின் சிறப்பு நவகைலாயத்தின் ஒன்பதாவது திருத்தலம் கைலாசநாதர் கோவில் இங்கு அமைந்துள்ளது.

அகத்திய முனிவரின் சீடரான உரோமச முனிவர் மீண்டும் பிறவா வரம் வேண்டி (முக்தி வேண்டி) சிவபெருமானை வணங்கினர். இதை அறிந்த அகத்திய முனிவர் “தாமிரபரணி சங்கமிக்கும் இடத்தில் நீராடி சிவனை வழிபட்டு, பின்னர் நவக்கோள் வரிசையில் சிவனை வணங்கவேண்டும்’’ என்றார். நவகோள்களை அறிவதற்காக ஒன்பது மலர்களை ஆற்றில் விட்டு, இவை எந்தெந்த கரையில் ஒதுங்குகிறதோ அங்கு சிவலிங்கத்தை வைத்து வழிபடுமாறு வேண்டினார். உரோமச முனிவரும் அவ்வாறே செய்தார். அதில் முதல் மலர் ஒதுங்கிய இந்த இடத்தில் இக்கோயில் அமைக்கப்பட்டுள்ளது.

இது தூத்துக்குடியிலிருந்து 23 கி.மீ. தொலைவிலும், திருச்செந்தூரிலிருந்து 18 கிமீ தொலைவிலும் உள்ளது. இங்கிருந்து 1.5 கிமி தொலைவில் முக்கிய நெடுஞ்சாலை ஆத்தூர் பேருந்து நிலையம் (மா.நெ -176) உள்ளது. ஆத்தூரிலிருந்து சென்னை, கோவை, திருச்சி, பெங்களூரு போன்ற முக்கிய நகரங்களுக்கு நேரடி பேருந்து வசதியும் உள்ளது. சுமார், 7 கிமீ தொலைவில் தொடர்வண்டி நிலையம் ஆறுமுகநேரியில் உள்ளது. 23 கி.மீ தொலைவில் தூத்துக்குடி வானூர்தி நிலையம் உள்ளது.

2011-ஆம் ஆண்டு மக்கள் தொகை கணக்கெடுப்பின்படி 600 வீடுகள் கொண்ட ஊராட்சியின் மக்கள்தொகை 3500 ஆகும்.

25.26 சகிமீ பரப்பும், 9 வார்டுகளும், 37 தெருக்களும் கொண்ட இவ்ஊராட்சி திருச்செந்தூர் சட்டமன்றத் தொகுதிக்கும், தூத்துக்குடி மக்களவைத் தொகுதிக்கும் உட்பட்டது.

மேற்கோள்கள்

தூத்துக்குடி மாவட்ட ஊராட்சிகள்
அலெக்சி பேவர்ஸ்கி

அலெக்சி யெவ்கிராபோவிச் பேவர்ஸ்கி (Alexey Yevgrafovich Favorskii)  (3 March 1860   - 8 ஆகஸ்ட் 1945), ஒரு சோவியத் மற்றும் ருசிய வேதியியலாளர் ஆவார். சோசலிச தொழிலாளர் அமைப்பின் கதாநாயகனும் ஆவார்.(1945).

வாழ்க்கை 
பேவர்ஸ்கி 1878 முதல் 1882 வரை இம்பீரியல் செயின்ட் பீட்டர்ஸ்பர்க் மாநில பல்கலைக்கழகத்தில் வேதியியல் படித்தார். இவர் பல ஆண்டுகளாக அலெக்சாண்டர் பட்லெரோவின் ஆய்வகத்தில் சேர்ந்து பணிபுரிந்தார். மேலும் 1891 ஆம் ஆண்டில் விரிவுரையாளரானார். 1895 ஆம் ஆண்டில், இவர் தனது முனைவர் பட்டத்தினைப் பெற்றார் மற்றும் தொழில்நுட்ப வேதியியல் பேராசிரியரானார். 1894 ஆம் ஆண்டில் இவர் பேவர்ஸ்கி மறுசீரமைப்பு வினையைக் கண்டுபிடித்தார். 1900 மற்றும் 1905 க்கு இடையில் பேவர்ஸ்கி வினை இவரது பெயருடன் இணைக்கப்பட்டது. இவர் 1897 ஆம் ஆண்டு முதல் புதிய கரிம வேதியியல் துறையில் பணியாற்றினார், மேலும் 1934 ஆம் ஆண்டு முதல் 1937 ஆம் ஆண்டு வரை அதன் இயக்குநராக பணியாற்றினார். செயற்கை இரப்பர் உற்பத்தியை மேம்படுத்தியதற்காக, பேவர்ஸ்கிக்கு 1941 ஆம் ஆண்டில் ஸ்டாலின் பரிசு வழங்கப்பட்டது.

பேவர்ஸ்கி 1945 ஆம் ஆண்டில் இறந்தார். மேலும் இவர் வோல்கோவ்ஸ்கி ஆர்த்தடாக்ஸ் கல்லறையில் அடக்கம் செய்யப்பட்டார்.

மேற்கோள்கள்

சோவியத் கண்டுபிடிப்பாளர்கள்
சோவியத் வேதியியலாளர்கள்
உருசிய வேதியியலாளர்கள்
1945 இறப்புகள்
1860 பிறப்புகள்
இரா. பிரியா

இரா. பிரியா அல்லது பிரியா ராஜன்  (R. Priya / Priya Rajan) (பி. 1993/1994) என்பவர்  திராவிட முன்னேற்றக் கழகத்தைச் சேர்ந்த தமிழ்நாட்டு அரசியலரும் தற்போதைய பெருநகர சென்னை மாநகராட்சியின் தலைவரும் ஆவார்.

தொடக்க வாழ்க்கை 
வடசென்னை வாசியான இவர், ஸ்ரீ கன்யகா பரமேஸ்வரி மகளிர் கலைக் கல்லூரியில் முதுகலை வணிகவியல் பட்டம் பெற்றவர்.

அரசியல்

2022 உள்ளாட்சித் தேர்தல் 
பிரியா, பிப்ரவரி 2022-இல் நடைபெற்ற நகர்ப்புற உள்ளாட்சித் தேர்தலில், சென்னை மாநகராட்சிக்குட்பட்ட திரு. வி. க. நகரிலுள்ள 74-ஆவது கோட்டத்தில் வென்றார் .

சென்னை மாநகராட்சித் தலைவர் பதவியில் (2022-) 
பிரியா சென்னை மாநகராட்சி தலைவரான முதல் இளையவரும், பட்டியலினப் பெண்ணும் ஆவார், தாரா செரியன், காமாட்சி ஜெயராமன் ஆகியோருக்குப் பின் மூன்றாவது பெண் மாநகராட்சித் தலைவர் என்ற பெருமையைப் பெற்றுள்ளார்.

சென்னையின் தண்ணீர் வடிகால் சிக்கலைத் தீர்ப்பது தன் முன்னுரிமைகளுள் ஒன்று என்பதாக பிரியா கூறியுள்ளார்.

குடும்பம் 
பிரியா, 1989, 1996 ஆம் ஆண்டுகளில் பெரம்பூர் தொகுதியில் தமிழகச் சட்டமன்ற உறுப்பினராகத் தேர்ந்தெடுக்கப்பட்ட திராவிட முன்னேற்றக் கழகத்தினைச் சேர்ந்த செங்கை சிவம் என்பாரின் பேத்தியாவார். பிரியாவின் தந்தை இராஜன் வட சென்னையின் திமுக பகுதிப் பொறுப்பாளராக உள்ளார்.

இவரின் கணவர் கே. இராஜா பொறியியல் பட்டதாரி மற்றும்  தகவல் தொழில்நுட்ப ஊழியர். திரு. வி. க. நகரின் திமுக பகுதிச் செயலாளராக உள்ளார். இவ்விணையருக்கு ஒரு மகள் உள்ளார்.

மேற்கோள்கள் 

திராவிட முன்னேற்றக் கழக அரசியல்வாதிகள்
வாழும் நபர்கள்
1993 பிறப்புகள்
செர்னிகிவ் மாகாணம்

செர்னிகிவ் மாகாணம் (Chernihiv Oblast) உக்ரைன் நாட்டின் நடு வடக்கில், உருசியா நாட்டின் எல்லையை ஒட்டி அமைந்த மாகாணம் ஆகும். இதன் நிர்வாகத் தலைமையிட நகரம் செர்னிகிவ் நகரம் ஆகும்.

புவியியல்
31,900 சதுர கிலோ மீட்டர் பரப்பளவு கொண்ட செர்னிகிவ் மாகாணத்தின் கிழக்கில் கீவ் மாகாணம், கிழக்கில் சுமி மாகாணம், தெற்கில் போல்தாவா மாகாணம், வடமேற்கில் பெலரஸ் நாடும், வடகிழக்கில் உருசியாவும் எல்லைகளாகக் கொண்டது.

நிர்வாகப் பிரிவுகள்

சூலை 2020ஆம் ஆண்டு முதல் செர்னிகிவ் மாகாணம் 5 மாவட்டங்கள், 3 பெரிய நகரங்கள் , 41 சிறிய நகரங்கள் , 34 பேரூராட்சிகள் மற்றும் 1494 கிராமங்களாகவும் பிரிக்கப்பட்டுள்ளது.

மக்கள் தொகை பரம்பல்
2015-ஆம் ஆண்டின் மககள் தொகை கணக்கெடுப்பின்படி, செர்னிகிவ் மாகாணத்தின் மக்கள் தொகை 10,55,673 ஆகும். இதன் மக்களில் பெரும்பான்மையாக உக்ரேனியர்களும், சிறுபான்மையாக பெலரசியர்கள் மற்றும் உருசியர்கள் உள்ளனர். கிழக்கு மரபுவழி திருச்சபையினர் பெரும்பான்மையாகவும், கத்தோலிக்கர்கள், சீர்திருதத சபையினர் மற்றும் நாத்திகர்கள் குறிப்பிட்ட அளவில் உள்ளனர்.

பொருளாதாரம்
இயற்கை எரிவாயு, பெட்ரோலியப் பொருட்கள் இம்மாகாணத்தின் இயற்கை வளம் ஆகும்.  அத்துடன் மின்னணு இயந்திரங்கள், பொறியியல் இயந்திரங்கள், புகையிலை பொருட்கள், ஜவுளித் தொழில்கள், பீர் தொழிற்சாலைகள் அதிகம் உள்ளது.

மேற்கோள்கள்

 Kardash, Peter. Ukraine and Ukrainians. Ed. Peter Lockwood. Melbourne: Fortuna Publishers, 1988.
 (1972) Історіа міст і сіл Української CCP - Чернігівська область (History of Towns and Villages of the Ukrainian SSR - Chernihiv Oblast), Kiev. 
 Information Card of the Region - Official site of the Cabinet of Ministers of Ukraine

 Богомолець. О. "Замок-музей Радомисль на Шляху Королів Via Regia". — Київ, 2013

வெளி இணைப்புகள்

 Very detailed map of Chernigov Guberniya as in 1910  Latinised placenames
 Chernihiv Oblast State Administration  
 patent.net.ua - Symbols of Chernihiv Oblast

 The Official Site of the Radomysl Castle 
 Economic Portal of Chernihiv Region

உக்ரைனின் மாகாணங்கள்
காவ்யா கீரன்

{{Infobox person
| name         = காவ்யா கீரன்Kavya Keeran
| image        = 
| imagesize    = 
| caption      =
| birth_date   = 
| birth_place  = 
| birth_name   = 
| occupation   = நடிகை
| years_active = 2013 – முதல்
| spouse       = 
| children     = 
| parents      = 
| education    = 
| relatives    = 
| height        = 5'6| awards       = ஒடிசா மாநில திரைப்பட விருதுகள், 2019
| website       = 
}}

காவ்யா கீரன் (Kavya Keeran'') இந்தியாவைச் சேர்ந்த ஒரு நடிகையும் வடிவழகு மாதிரியும் ஆவார். 1994 ஆம் ஆண்டு அக்டோபர் மாதம் 7 ஆம் தேதியன்று இவர் பிறந்தார். பெரும்பாலும் ஒடியா மற்றும் இந்தி படங்களில் நடித்தார். 2013 ஆம் ஆண்டு முதலாவதாக தயாரிக்கப்பட்ட ஒடிய முப்பரிமான திரைப்படமான கவுன்ரி கன்யா மூலம் தனது திரைப்பட வாழ்க்கையை ஓடிய திரைப்படத்துறையில் காவ்யா தொடங்கினார். 2015 ஆம் ஆண்டு இந்தித் திரைப்படத்துறையில் ரங்-இ-இசுக் திரைப்படம் மூலம் அறிமுகமானார். 2019 ஆம் ஆண்டில் ஒடியா திரைப்படமான குசி திரைப்படத்திற்காக  ஒடிசா மாநில திரைப்பட விருதினைப் பெற்றார்.

திரைப்படவியல்

மேற்கோள்கள்

புற இணைப்புகள் 
 

1994 பிறப்புகள்
வாழும் நபர்கள்
இந்திய நடிகைகள்
கிரேடில்

கிரேடில் என்பது பன்மொழி மென்பொருள் உருவாக்கத்திற்கான ஒரு கட்டமைப்பு தானியக்கக் கருவியாகும். இது நிரல்மொழிமாற்றம் மற்றும் பொதியப்படுத்தலிலிருந்து சோதித்தல், பரவலமர்த்தம் மற்றும் வெளியிடுதல் ஆகிய பணிகளில் உருவாக்கச் செய்முறையை கட்டுப்படுத்துகிறது. ஆதரிக்கப்படும் மொழிகளில் ஜாவா (அத்துடன் காட்லின், க்ரூவி, ஸ்கேலா ), சி / சி++ மற்றும் ஜாவாஸ்கிரிப்ட் ஆகியவை அடங்கும். கிரேடிலின், முதன்மை இல்லையெனில் மற்றொன்று, செயல்பாடு உலகெங்கிலும் உள்ள மென்பொருள் நூலகங்களின் பயன்பாட்டைப் பற்றிய புள்ளிவிவரத் தரவைச் சேகரிப்பதாகும்.

கிரேடில் அப்பாச்சி ஆன்ட் மற்றும் அப்பாச்சி மேவன் ஆகிய கருத்தாக்கங்களில் கட்டமைத்து மேவன் பயன்படுத்தும் எக்ஸ்எம்எல்-அடிப்படையிலான வினைத்திட்ட உள்ளமைப்பிற்கு மாறாக க்ரூவி- & காட்லின்-அடிப்படையிலான டொமைன்-குறிப்பிட்ட மொழியை அறிமுகப்படுத்துகிறது. சார்பு நிர்வாகத்தை வழங்குவதன் மூலம், பணிகளை இயக்கக்கூடிய வரிசையைத் தீர்மானிக்க, கிரேடில் இயக்கப்பட்ட அசைக்ளிக் வரைபடத்தைப் பயன்படுத்துகிறது. கிரேடில் ஜேவிஎம்மில் இயங்குகிறது.

கிரேடில் பெரியதாக வளரக்கூடிய பல்வினைத்திட்ட கட்டமைப்புகளுக்கு வடிவமைக்கப்பட்டது. இது தொடராக அல்லது இணையாக இயங்கக்கூடிய தொடர் கட்டமைப்புப் பணிகளின் அடிப்படையில் செயல்படுகிறது. ஏற்கனவே தேதிக்கேற்ற நிலையில் உள்ள கட்டமைப்பு மரத்தின் பகுதிகளை தீர்மானிப்பதன் மூலம் படிமுறை கட்டமைப்புகள் ஆதரிக்கப்படுகின்றன; அப்பகுதிகளை மட்டுமே சார்ந்திருக்கும் எப்பணியும் மீண்டும் செயல்படுத்தப்பட வேண்டியதில்லை. இது கிரேடில் கட்டமைப்பு பதுக்ககத்தைப் பயன்படுத்தி பகிரப்பட்ட பிணையம் முழுவதும் கட்டமைப்புக் கூறுகள் தேக்ககப்படுத்தலையும் ஆதரிக்கிறது. இது கிரேடில் கட்டமைப்பு வருடல்கள் எனப்படும் இணைய அடிப்படையிலான கட்டமைப்பு காட்சிப்படுத்தலை உற்பத்தி செய்கிறது. செருகுநிரல் துணைமுறைமையுடன் புதிய அம்சங்களுக்கும் நிரலாக்க மொழிகளுக்கும் இந்த மென்பொருள் நீட்டிக்கப்படக்கூடியதாக உள்ளது.

கிரேடில் அப்பாச்சி உரிமம் 2.0  கீழ் திறந்த மூல மென்பொருளாக விநியோகிக்கப்படுகிறது, மற்றும் 2008 இல் முதலில் வெளியிடப்பட்டது.

வரலாறு 
2016 ஆம் ஆண்டு வரை, ஆரம்ப செருகுநிரல்கள் ஜாவா, க்ரூவி மற்றும் ஸ்கலா உருவாக்கம் மற்றும் பரவலமர்த்தத்தில் முதன்மையாக கவனம் செலுத்தியதாக இருந்தன.

முதன்மை பதிப்புகள்

கேற்கோள்கள்

வெளிப்புற இணைப்புகள் 

 அதிகாரப்பூர்வ கிரேடில் எண்டர்பிரைஸ் இணையதளம்
 கிரேடில் தோற்றுனர் ஹான்ஸ் டாக்டர் மற்றும் அலெக்சான்டர் கார்கென்டா உடன்  

அப்பாச்சி உரிமமுள்ள மென்பொருள்கள்
பல்லியக்குதள மென்பொருட்கள்
கீவ் மாகாணம்

கீவ் மாகாணம் (Kyiv Oblast or Kiev Oblast) உக்ரைன் நாட்டின் நடு வடக்கில் அமைந்த மாகாணம் ஆகும். இதன தலைநகரம் கீவ் நகரம் ஆகும்.
உக்ரைன் நாட்டின் தலைநகரான கீவ் நகரத்தை கைப்பற்ற, 24 பிப்ரவரி 2022 முதல் உருசியா படையெடுப்பு நடத்தி வருகிறது.

புவியியல்
28,100 சதுர கிலோ மீட்டர் பரப்பளவு கொண்ட கீவ் மாகாணம், உக்ரைன் நாட்டில் வடமத்தியப் பகுதியில் அமைந்துள்ளது. இது கீவ் நகரத்தின் பரப்பளவை விட 35 மடங்குப் பெரிய்தாகும். கீவ் மாகாணத்தின் வடக்கில் பெலரஸ் நாடும், தென்கிழக்கில் போல்தவா மாகாணம், தெற்கில் செர்கசி மாகாணம், கிழக்கிலும், வடகிழக்கிலும் செர்னிகிவ் மாகாணம், தென்மேற்கில்  வின்னித்சியா மாகாணம், மேற்கில் சைதோமிர் மாகாணம் எல்லைகளாக உள்ளது. தினேப்பர் ஆறு கீவ் மாகாணத்தின் வடக்கிலிருந்து தெற்காக 246 கிலோ மீட்டர் தொலைவிற்கு பாய்கிறது. கீவ் நீர்த்தேக்கம் மற்று கனிவ் நீர்த்தேக்கம் மற்றும் 750 சிறுஏரிகள் கீவ் மாகாணத்தின் நீர் ஆதாரமாக உள்ளது.

தட்ப வெப்பம்
சனவரி மாதத்தில் குளிர்காலத்திய வெப்ப நிலை {convert|-6.1|°C|°F}} ஆகவும், கோடைக்காலத்திய வெப்ப நிலை   ஆகவும் இருக்கும்.

நிர்வாகப் பிரிவுகள் 
கீவ் மாகாணம் 25 மாவட்டங்கள், 26 நகரங்கள்,  12 மண்டல நகரங்கள்,  12 சிறு நகரங்கள் மற்றும் 1,127 கிராமங்கள் கொண்டது.

செர்னோபில் மண்டலம் 

கீவ் மாகாணத்தின் வடமேற்கின் கோடியில் அமைந்த செர்னோபில் நகரத்தில் உள்ள அணு உலை 26 ஏப்ரல் 1986 அன்று வெடித்து அணுக்கதிரியக்கம் வெளியே பரவியதால் செர்னோபில் மண்டலம் பொதுமக்கள் பயன்பாட்டிற்கு தடை செய்யப்பட்டது. தற்போது இந்நகரம் மனிதர் வாழாது உள்ளது.

மக்கள் தொகை பரம்பல்
கீவ் மாகாணத்தின் மொத்த் மக்கள் தொகை 17,88,530 ஆகும். அதில் உக்குரேனிய மொழி|உக்ரேனியர்கள்]] 16,84,800 (92.5%) பெரும்பான்மையாகவும், உருசியர்கள், யூதர்கள், பெல்ரசியர்கள் மற்றும் பிறர் சிறுபான்மையினத்தவராக உள்ளனர். கீவ் போன்ற நகர்புறங்களில் 10,53,500 (57.6%) மக்களும், கிராமபுறங்களில்  7,74,400 (42.4%) மக்களும் வாழ்கின்றனர்..கீவ் மாகாண மக்கள் தொகையில் ஆண்கள் 46.3% மற்றும் பெண்கள் 53.7% ஆக உள்ளனர்.

பொருளாதாரம்

தொழில்துறை
கீவ் மாகாணம் அணுசக்தி மின் ஆற்றல், எரிசக்தி துறை, உணவு, வேதியியல், பெட்ரோ-கெமிக்கல் தொழில்கள், பொறியியல் இயந்திரங்கள், உலோகத் தொழிற்சாலைகள் அதிகம் கொண்டது.

வேளாண்மை
1999-ஆம் ஆண்டின் கீவ் மாகாணத்தின் தானிய உற்பத்தி  1,118,600 டன்கள் ஆகும். கரும்பு 15,70,900 டன்களும், சூரியகாந்தி வித்துக்கள்  1,81,000 டன்களும் விளைந்தது.

அடிக்குறிப்புகள்

a. 
These neighboring settlements are practically merged into a conurbation

மேற்கோள்கள்

 Information Card of the Region  – Official site of the Cabinet of Ministers of Ukraine

 Information Card of the Region – Official site of the Cabinet of Ministers of Ukraine

வெளி இணைப்புகள்

 kyiv-obl.gov.ua – Official website of Kyiv Oblast Administration 
 patent.net.ua – Symbols of Kyiv Oblast
 Wormwood Forest – a commercial site, however, containing free-access Chernobyl-related maps and photogallery 
 Kyiv Oblast from website Ukraine-CityGuide  
Kyiv real estate -  a noncommercial site with detailed information on all residential complexes of Kyiv Oblast 
 Kyiv Oblast from website Ukraine-CityGuide  
 The Official Site of the Radomysl Castle  

உக்ரைனின் மாகாணங்கள்
ஆலிசு டி போயர்

ஆலிசு டி போயர் (Alice de Boer) இலங்கையைச் சேர்ந்த ஒரு மருத்துவர் ஆவார். 1872-1955 காலத்தில் இவர் வாழ்ந்தார். மருத்துவராக தகுதி பெற்ற நாட்டின் முதல் பெண்களில் இவரும் ஒருவராவார். மருத்துவ உதவித்தொகையில் வெளிநாட்டிற்கு அனுப்பப்பட்ட முதல் உள்ளூர் பெண்ணும் ஆலிசு டி போயரேயாவார்.

ஆலிசு டி போயரின் குடும்பம் இலங்கையின் இனக்குழுவான இடச்சு பறங்கியர் பின்னணியில் இருந்த குடும்பமாகும். இசுக்காட்லாந்து நாட்டின் தலைநகரமான எடின்பர்க்கு நகரத்தில்  மருத்துவம் படித்த பிறகு, இலண்டனிலுள்ள பெண்களுக்கான லேடி ஏவ்லாக் மருத்துவமனையில் மருத்துவ அதிகாரியாக இருந்த மேரி நோனா பிசூக்கு ஆலிசு டி போயர் உதவியாளராக இருந்தார்.

மேற்கோள்கள் 

1872 பிறப்புகள்
1955 இறப்புகள்
இலங்கை மருத்துவர்கள்
ஆ. இராமச்சந்திரன்

ஆ. இராமச்சந்திரன் (A. Ramachandran) என்பவர்  தமிழ்நாட்டு அரசியலரும், சேலத்தின் தற்போதைய நகரத்தந்தையும் (மேயர்) ஆவார்.. 1961-ஆம் ஆண்டு முதல் திராவிட முன்னேற்றக் கழகத்தின் (திமுக) உறுப்பினராக உள்ள இவர், அக் கட்சியின் சேலம் பிரிவில் பல பதவிகளில் பணியாற்றியுள்ளார்.

தொடக்க வாழ்க்கை 
1944 ஆம் ஆண்டு சேலம் கோரிமேட்டைச் சேர்ந்த ஆறுமுகம் என்பவருக்கு மகனாகப் பிறந்த இராமச்சந்திரன், பத்தாம் வகுப்பு வரை பயின்றார்.

அரசியல்

தொடக்க காலமும் அறிந்தேற்பும் 
1961-ஆம் ஆண்டு, இராமச்சந்திரன், அறிஞர் அண்ணா தலைமையிலான திராவிட முன்னேற்றக் கழகத்தில் (திமுக) சேர்ந்தார். திமுக நடத்திய பல போராட்டங்களில் கலந்து கொண்டு சிறை சென்றார். பின்னர், ஆற்காடு வீராசாமி, க. சுந்தரம், பரிதி இளம்வழுதி, சொ. சிட்டிபாபு போன்ற மூத்த திமுக தலைவர்களுடன் பழகினார். தான் சென்னையில் தங்கியிருந்த மூன்றாண்டு காலத்தில், கட்சியின் முன்னாள் தலைவர் மு. கருணாநிதியின் அறிவுறுத்தலின்படி ஏராளமான திமுக கொடிக்கம்பங்களை அமைக்க சிட்டிபாபுவுடன் இணைந்து பணியாற்றினார். இந்தக் கம்பங்களில் கொடியேற்ற வந்த கருணாநிதி ,அவற்றின் கீழே உள்ள கல்வெட்டுகளில் “கோரிமேடு இராமச்சந்திரன்” என்ற பெயரைப் பார்த்து அவரைப் பற்றி அறியும் ஆர்வம் கொண்டார். இறுதியில், இராமச்சந்திரன் கருணாநிதியையும் பின்னர் அவரது மகன் மு. க. ஸ்டாலினையும் சந்தித்தார்.

கட்சிப் பதவிகள் 
இதன்பின் சேலம் திரும்பிய இராமச்சந்திரன், திமுகவின் கிளைச் செயற்குழு உறுப்பினராகவும் கிளைச் செயலாளராகவும் தனது கட்சிப் பணிகளைத் தொடர்ந்தார். 1984-ஆம் ஆண்டு அப்போதைய சேலம் மாவட்ட திமுக ஒன்றியச் செயலாளரான ஏ. எல். தங்கவேல் பரிந்துரையின் பேரில் அப்போதைய சேலம் மாவட்டச் செயலாளரான வீரபாண்டி எஸ். ஆறுமுகம், இராமச்சந்திரனை சேலம் மாவட்டத்திற்கான கட்சியின் சார்பாளராக நியமித்தார். சில காலம் கழித்து அஸ்தம்பட்டி பகுதிக்கான பொருளாளராக ஆனார் இராமச்சந்திரன்.

2012-ஆம் ஆண்டு வீரபாண்டி ஆறுமுகம் இறப்பைத் தொடர்ந்து, அவருக்குப் பின் வந்த சேலம் மத்திய மாவட்ட திமுக செயலாளர் இரா. ராஜேந்திரன், இராமச்சந்திரனை அஸ்தம்பட்டி பகுதி செயலாளராக நியமித்தார். மேலும்,மணக்காடு காமராஜர் பெண்கள் மேல்நிலைப் பள்ளியில் பெற்றோர் ஆசிரியர் கழகத்தின் செயலாளராகவும் ஆனார் இராமச்சந்திரன்.

2022 உள்ளாட்சித் தேர்தல் 
பிப்ரவரி 2022-இல் நடைபெற்ற நகர்ப்புற உள்ளாட்சித் தேர்தலில், சேலம் மாநகராட்சியின் ஆறாம் கோட்டத்தில் போட்டியிட்ட இராமச்சந்திரன், தனக்கு அடுத்த போட்டியாளரான அம்மா மக்கள் முன்னேற்றக் கழகத்தின் விஷ்ணு பார்த்திபனை 1,068 வாக்குகள் வேறுபாட்டில் வென்றார். இதையடுத்து, மார்ச் 2 அன்று மாநகராட்சி உறுப்பினராகப் பதவியேற்றார். மறுநாள், திமுக தலைமை அவரை மறைமுகத் தேர்தலுக்கான  நகரத்தந்தை வேட்பாளராக அறிவித்தது. தேர்ந்தெடுக்கப்பட்ட மாநகராட்சி உறுப்பினர்கள் வேறு யாரும் நகரத்தந்தை பதவிக்கு வேட்புமனு தாக்கல் செய்யாததால், இராமச்சந்திரன் போட்டியின்றி அப்பதவிக்குத் தேர்ந்தெடுக்கப்பட்டார். சேலத்தின் ஆறாம் நகரத்தந்தையாக மார்ச் 4 அன்று பதவியேற்றார். அவருடன் இந்திய தேசிய காங்கிரசு உறுப்பினர் எம். சாரதா தேவி (கோட்டம் 7) துணை மேயராகப் பதவியேற்றார்.

நகரத்தந்தை பதவியில் (2022-) 
நகரத்தந்தையாகப் பொறுப்பேற்றவுடன், தண்ணீர், வடிகால், சாலை வசதிகள் போன்ற அடிப்படை வசதிகளை வழங்குவதில் கவனம் செலுத்துவேன் என்று கூறினார் இராமச்சந்திரன்.

தனி வாழ்க்கை 
இராமச்சந்திரனின் இணையர் மீனாட்சி ஆவார். இவர்களின் மகன் சுதர்சன் பாபு, தமிழ்நாடு நுகர்பொருள் வாணிபக் கழகத்தில் மண்டல மேலாளராக உள்ளார். மகள் சுமித்ரா, கன்னங்குறிச்சி அரசு மேல்நிலைப் பள்ளியில் ஆசிரியையாக உள்ளார்.

மேற்கோள்கள் 

திராவிட முன்னேற்றக் கழக அரசியல்வாதிகள்
சேலம் மாவட்ட நபர்கள்
தேசிய அறிவியல், தொழில்நுட்பம், மேம்பாடு கல்வி நிறுவனம்

தேசிய அறிவியல், தொழினுட்பம், மேம்பாடு கல்வி நிறுவனம் (National Institute of Science, Technology and Development Studies) என்பது இந்தியாவின் தலைநகரான புது தில்லியில் உள்ள அறிவியல் மற்றும் தொழிலக ஆய்வு மன்றத்தின் ஒரு பிரிவாகும். இது அறிவியல், சமூகம் மற்றும் மாநிலங்களுக்கிடையேயான தொடர்புகளின் பல்வேறு அம்சங்களைப் பற்றிய ஆய்வு மற்றும் அறிவியல், தொழினுட்பம் மற்றும் சமூகத்தின் இடைமுகத்தை ஆராய்வதில் ஈடுபட்டுள்ளது.

வரலாறு 
ஆகத்து 1973-ல். அறிவியல் மற்றும் தொழிலக ஆய்வு மன்றம் புது தில்லை தலைமையகத்தில் அறிவியல், தொழினுட்பம் மற்றும் மேம்பாடு பற்றிய ஆய்வு மையத்தை அமைத்தது. பின்னர் 30 செப்டம்பர் 1980 அன்று, ஆட்சிக்குழு இம்மையம் சுயாட்சி பெற்ற நிறுவனமாகச் செயல்பட ஒப்புதல் அளித்தது. தற்போதைய பெயரான, தேசிய அறிவியல், தொழினுட்பம், மேம்பாடு கல்வி நிறுவனம் என்பது ஏப்ரல் 1, 1981ல் அமலுக்கு வந்தது. 2021ஆம் ஆண்டில், இந்த நிறுவனம் தேசிய அறிவியல் தொடர்பு மற்றும் தகவல் வள நிறுவனத்துடன் இணைக்கப்பட்டு தேசிய அறிவியல் தொடர்பு மற்றும் கொள்கை ஆராய்ச்சி நிறுவனத்தை உருவாக்கியது.

கல்வியாளர்கள் 
இந்நிறுவனத்தில் பேராசிரியர்களாக இயக்குநர் மற்றும் 14 பெண்கள் உட்பட 45 உறுப்பினர்கள் உள்ளனர். இவர்கள் பல துறைகளில் பணியாற்றிவருகின்றனர். 35 பேர் அறிவியல் அல்லது பொறியியலில் பட்டம் பெற்றவர்கள், மீதமுள்ள 10 உறுப்பினர்கள் சமூக அறிவியலைச் சேர்ந்தவர்கள். பல்வேறு பல்கலைக்கழகங்களிலிருந்து முனைவர் பட்டம் பெறச் சேரும் மாணவர்கள் இங்குப் பதிவு செய்கிறார்கள். இந்த நிறுவனத்தில் இந்தியா மற்றும் வெளிநாடுகளிலிருந்து ஆராய்ச்சியாளர்களுக்கு வாய்ப்பளிக்கும் வகையில் வருகை ஆராய்ச்சியாளர் திட்டம்  செயல்பாட்டில் உள்ளது.

மேலும் பார்க்கவும் 
 அறிவியல் மற்றும் தொழிலக ஆய்வு மன்றம்

மேற்கோள்கள்

வெளி இணைப்புகள்
 

அறிவியல் மற்றும் தொழிலக ஆய்வு மன்றம் (இந்தியா)
தில்லியில் உள்ள ஆய்வுக் கழகங்கள்